rlitschk/wikidir huggingface dataset:
Aluminium as en keemisch elemänt ma sümbool Al än atoomnumer 13. Dåt as en silwerwit metal. Ferbininge foon aluminium wjarn ål bekånd önj dåt ålerduum. Sü wårt alöön uner oudere brükt am blädjinge tu stalen. Dåt as ouers ai iinjfåch, dåt metal üt alöön fri tu måågen. Aluminium wörd 1807 önjtdäkt foon Humphry Davy, di fersoocht dåt tu måågen üt aluminiumoksiid. Önj dåt iir 1825 måågede Hans Christian Ørsted en ünriin form foon aluminium üt aluminiumkloorid än kaliumamalgaam. Iirngelung wus dåt metal sü jöör, dåt et önj ornamänte önjwånd wörd, ås önj e kåp üt masiiw aluminium aw dåt Washington monumänt. Jarst 1886 wård döör di Hall-Heroult prosäs jü elektrokeemisch produksjoon foon dåt metal möölik önj grute amfång. Di noome as oufliidjed foon latinsch ‘alumen’ (alöön). (Aw britisch-änglisch hiitj dåt alumínium, ouers önj ameerikaanisch-änglisch alúminum.) Dåt metal stoont nü en kink lunger ås en iirhunert tu ferfäiging än önj jüdeer tid heet dåt aw stormi wise jü wrål eroobred. Dåt as ökonoomisch en bäisti wichti metal. Aluminium as lächt (bloot en treedepårt foon dåt wächt foon stool unti brontse), än ma 4% Cu 1%Mg 1% Mn 0,5% Si like stark, ferslitfååst än korrosjoonsbeständi, ütnümen spåningskorrosjoon. Dåt as en goue liidjer,
Philadelphia as en amerikoonsk stääd an uk en county uun Pennsylvania. Mä 1.449.634 iinwenern (2007) as't det sääkstgratst stääd uun Ameerikoo an det gratst uun Pennsylvania. Moshulu Commonskategorii: Philadelphia – Saamlang faan bilen of filmer Table 1: Population Estimates for the 25 Largest U.S. Cities based on July 1, 2006 Population Estimates: April 1, 2000 to July 1, 2006 – US Census Bureau
At Charta faan a Feriand Natsioonen of UN-Charta as di grünjferdrach of at statuut faan a Feriand Natsioonen. Hat as di 26. Jüüne 1945 faan tuiarst 50 lunen uun San Francisco onerskrewen wurden. San tekst betjocht ham tu en dial üüb Immanuel Kant sin buk Zum ewigen Frieden (faan 1795). At Charta (ütjspreegen: Karta) as en ferdrach efter't Fulkenrocht. För feranrangen woort en muarhaid faan tau traaden brükt. Waastsjiisklun an Uastsjiisklun san di ferdrach 1973 bitreeden. Tu tidj (2021) as at Charta faan 193 lunen gudkäänd. Föörwurd I Artiikel 1-2, Mualen an grünjlaagen II Artiikel 3-6, Lasmootskap III Artiikel 7-8, Orgaanen IV Artiikel 9-22, Generaalfersaamlang V Artiikel 23-32, Seekerhaidsriad VI Artiikel 33-38, Stridj uun frees ufhanle VII Artiikel 39-51, Ferhualen bi kriich VIII Artiikel 52-54, Regionaal ferianboorangen IX Artiikel 55-60, Internatsionaal tuupwerken uun wiartskap an selskap X Artiikel 61-72, Wiarstkap- an Sotsiaalriad XI Artiikel 73-74, Ufkemen auer regiuunen saner regiarang XII Artiikel 75-85, Internatsionaal mandaaten XIII Artiikel 86-91, Mandaatsriad XIV Artiikel 92-96, Internatsionaal Gericht XV Artiikel 97-101, UN-Sekretariaat XVI Artiikel 102-105, Ööders wat XVII Artiikel 106-107, Auergungsbestemangen XVIII Artiikel 108-109, Anrangen IXX Artiikel 110-111, Onerskraften Feranrangen faan Artiikel 23, 27, 61, 109 Charter of the United Nations. Uun: UN.org (ingelsk)
En Kriich as en stridj tesken stooten, diar mä gewalt ütjdraanj woort. Hoker ham bi en kriich bedialagt, wal det auermäächt fu. Bi en kriich kem ei bluas minsken tu duas, flooksis wurd uk a leewentsgrünjlaagen faan en lun tunant maaget. En kriich koon uk banen uun en stoot föör ham gung, wan diar grater sköölen faan minsken jinenööder stun, det as do en bürgerkriich. Flooksis gongt at diaram, dat ään dial ham faan di stoot liase wal. At UN-Charta hää kriich ferbeeden, am intresen faan ian lun jin en ööder trochtusaaten. Bluas wan a UN-Seekerhaidsriad tustemet, mut mä gewalt jin en lun föörgingen wurd. An arke lun mut ham mä gewalt jin ööder lunen weere, wan hat uungreben woort. So loong a minsken seenk kön, hää't 14.400 kriiger jewen mä amanbi 3,5 miljaarden duaden. Wan en minsk en öödern duad skot, as det en ferbreegen. Uun en kriich as det rochtelk nian ferbreegen, auer diar nian persöönelk grünjer feroontwurdelk san. Wan en lun uun en kriich tjocht, do hää hat diar en grünj för, an en kriichsrocht, diar det lun efter banen ufseekert. Näämen uun det lun mut ham do jin di kriich stel. Commonskategorii: Kriich – Saamlang faan
NewPipe es en Wrapper. Des es en App, wat höör trinjom en Platfotrem sa üs YouTube weeget. Diarme uur da Funktsjoonen fan di Originaal-Platforem sa üs Reklāmi of Tracking ütskrekelt. NewPipe es en Wrapper. Des es en App, wat höör trinjom en Platfotrem sa üs YouTube weeget. Diarme uur da Funktsjoonen fan di Originaal-Platforem sa üs Reklāmi of Tracking ütskrekelt. NewPipe es en Open Source-App, ark jen ken luki, wat iin ön des App pasiaret. Em fair des App uk aur F-Droid. Diar heer NewPipe en in Huk, dat em wakerer en nii Wersioon fo ken. Me NewPipe ken em uk üđer Platforemen sa üs PeerTube of SoundCloud önluki of eeđer hiir. Me NewPipe ken em ek sa gur Playlists finj en önluki üs me dit Originaal fan YouTube. Uk Önertiiteln let jam ek gur omstel. Em ken da jit YouTube aur di Online-Platforem me en Browser sa üs DuckDuckGo önluki, da giar dit beeter, en des Browser paset tömendst fuar Tracking üp. NewPipe ön't Nat
En Wrapper es en App, wat fuaral diarfuar es, dat em Platforemen me sin ain Program en me forbeetert Daatensküül önluki of nüti ken. Em fair me en Wrapper en nii Pöös, hur bluat di Bontjis benen sen, wat em uk haa wel. "Sotsiaali Natwarken" sa üs YouTube of Facebook fortiini masi Jil me di Daaten fan di Liren, wat diarön önerwai sen. Diarfuar böör ja jaar ain Apps ön, wat jam uk Saaken fortel, wat jam gaar nönt öngiar. Diartö jert da uk, dat ja iin ön di Skeltern en di Kuurt Biskiiren of di Telefoonnumern ön dit Giraat luki ken. Me Wrappers uur dit üđers. Des sen Open Source, dit jit, dat ark jen luki ken wat di App ön sin Giraat maaket, en jaa fraagi uk ek eeđer Rochten, wan dit ek nöörig es. Kuurt sair uur diarme uur Funktsjoonen fan di Originaal-Platforem sa üs Reklāmi of Tracking ütskrekelt, sa fiir üs dit giar. Nöörig es da jit, dat em di Apps fan di Platforemen deaktiviaret of deinstaliaret. Apps sa üs di YouTube-App sen üs Bloatware al fan di Fabriik ön dit Tablet of Smartphone. YouTube weeget NewPipe. Fuar Facebook en Twitter jeft et SlimSocial NewPipe es
Srinivasa Ramanujan, FRS wiar en bedüüdenen indisken matemaatiker. Hi hää ham det miast salew bibroocht an hää ham fööraal mä analysis, taalenteorii an primtaalen befaadet. Hi kaam flooksis tu liasangen, saner dat hi di wai apskrewen hää. Iarst üs di ingelsk matemaatiker Godfrey Harold Hardy 1913 faan ham hiard, wurd hi bekäänd an kaam uk tu Ingelun, huar hi bedüüden matemaatisk probleemen liase küd. Man hi kaam mä det kliima an det iidj ei gud turocht an raiset 1919 weder tüs tu Indien, an stoorew diar ian juar leeder uun't ääler faan 32 juaren. Likes dat hi so jong stoorew, hää hi bedüüden werken leewert. Jo san oober miast uun sin skrabelbuken lunagt, an iarst efter san duas ütjden wurden. Mä G. H. Hardy: Une formule asymptotique pour le nombre des partitions de n. Comptes Rendus 164, 1917, S. 35–38. G. H. Hardy, P. Veṅkatesvara Seshu Aiyar, Bertram Martin Wilson (ütjden): Collected papers. Cambridge University Press, 1927; Reprint Chelsea Publishing Co. 1962; AMS Chelsea Publishing (Band 159) 2000, ISBN 0-8218-2076-1 George E. Andrews, Bruce C. Berndt (ütjden): Ramanujan’s Lost Notebook. Springer, New York London 2005, ISBN 978-0-387-25529-3. Bruce C. Berndt (ütjden): Ramanujan’s Notebooks. (Fiiw dialen), Springer, New York. Part I,
Tracking es en Theema fan Daatensküül ön't Nat. Reekenmaskiinen sa üs uk Smartphones of üđer Giraaten fo en IP-Adres, wat nörig es, dat em wat fo en önluki ken. Des Adres es sa üs en Numernskelt ön't Auto. Em fraaget wat ön, en da fair em dit üp sin Skirem stjüürt. Des Adres ken em da föligi. Firmen sa üs Google of Facebook dö di Giraaten diaraur hen jit en Reklāmi-ID, hurme em Reklāmi eeđer dit stjüürt fair, wat em eeđer di Neening fan di gurt Reekenmaskiinen fan des Firmen hol liir mai. Diarfuar uur bi Facebook uk di Biskiiren leesen en forwertet wat em sin Frinjer aur PN stjüürt. Hat es al fuarkemen, dat jen wat aur BMW skrewen heer, en da kām achterön Reklāmi fan BMW üp Facebook. Tracking es dit Föligin eeđer di Spöör wat jen iin ön't Nat let. Masi Liren wel hol weet, hur jen fan kumt, diar jaar Sir önluket. Diarme ken ja meet, hok Reklāmi dit Miist bringt. Sawat jeft et fuar E-Mails, uk me di Adres fan di diarbenen, hoken önskrewen uuren es. fuar't Miist sen dit man Reklāmiforkoopers sa üs Idealo of Facebook. Töögen Tracking jeft et al masi Browsers sa
SlimSocial es en Wrapper. Des es en App, wat höör trinjom en Platfotrem sa üs Facebook weeget. Diarme uur da Funktsjoonen fan di Originaal-Platforem sa üs Reklāmi of Tracking ütskrekelt. SlimSocial es en Open Source-App, ark jen ken luki, wat iin ön des App pasiaret. Em fair des App uk aur F-Droid. Diar jeft et uk FaceSlim, wat binai dit salev masket üs SlimSocial, man bluat fuar Facebook. SlimSocial jeft et uk fuar Twitter. Me SlimSocial lapt Facebook en bet lungsomer, en mesken laap hok litj Helpers ek. Bi SlimSocial uur ek altert di hiili Skirem ütfelt, dit es uk bi Face Slim. Em ken da jit Facebook aur di Online-Platforem me en Browser sa üs DuckDuckGo önluki, da giar dit beeter, en des Browser paset tömendst fuar Tracking üp. SlimSocial fuar FB bi F-Droid SlimSocial fuar Twitter bi F-Droid FaceSlim bi F-Droid
En Browser es es Program of App fuar en Reekenmaskiin, wat nöörig es, dat em me sin Giraat ön't Internet luki ken. Di Nöörighair fan en Program kumt diarfan, dat di Reekenmaskiin aur dit Nat eeđer wat fraagi mut, wat di Nüter hol weet of se wel. Diarfuar mut di Reekenmaskiin me en gurteri Reekenmaskiin, hur dit benen es of wat weet iin ön hok Maskiin di Swaar es komunitsiari. Des giar aur en Aart fan Spraak, dit Protokol TCP/IP (Transfer Communication Protocol / Internet Protocol). Di Browser es en Program, dat des Spraak keent en omseet ken. Fuar dit Protokol es en IP-Numer of -Adres nöörig. Des fraaget da eeđer en fair di Swaar dö höör Adres stjüürt. Des Adres es di Düür fuar Tracking. Tracking jit, dat en Internetsir fraagi ken, hur en Nüter fuarof wesen es. Hok Siren skriif uk me, hur em hengiar, wan em wechgiar: Wan em bi Facebook üp en Link klikt, da fair em altert ern Numer (fbclid, Facebook click-id) me, wat weeget, wat em fuarof önluket heer en hoken dit skrewen heer. Dit ken ark'jen se, wan hi iin ön sin Browser boowen ön di Adresliist luket. Tö Tracking en ütharki jert
At Royal Society (Könangelk Selskap) as en britisk selskap faan geliarten, diar 1660 grünjlaanj wurden as. Hat as en Akademii faan a Wedenskapen, fööraal faan a natuurwedenskapen. Hör lasmooten san Fellows of the Royal Society (kurt FRS of F.R.S.). At Royal Society ferdialt medaljin för bedüüden werken. At Royal Society dää en hialer rä wedenskapelk tidjskraften ütj. An efter't münster faan a Royal Society san diar leeder noch muar wedenskapelk selskapen apwoksen: Chemical Society, 1841, Society for Analytical Chemistry, 1874, Royal Institute of Chemistry, 1877, Faraday Society, 1903 -> Royal Society of Chemistry, 1980 Medical Society of London, 1733, Medical and Chirurgical Society of London, 1805 -> Royal Society of Medicine Royal Society of Tropical Medicine & Hygiene Royal Society for the Promotion of Health Royal Society for the Protection of Birds, 1904 Royal Society for the Prevention of Cruelty to Animals Royal Society for the Prevention of Accidents Royal Society for Nature Conservation Royal Society of Literature, 1820 Royal Society of Canada, Ottawa, 1882 Royal Society of New Zealand Commonskategorii: Royal Society – Saamlang faan bilen of filmer
Bloatware es Software of sen Apps, wat bi en nii Reekenmaskiin me langs kum. Senerlig es dit bi Smartphones en Tablets, aur des fuaral diarfuar koopet uur, dat em diarme ön't Internet önerwai es. Diarme uur dit Giraat āpblöögen, en dit meent dit Uurt Bloat. Bloatware skel dit fuar di Nüter iinfach maaki en aarberi me dit Giraat, man fuar di Miist fan des Programi es en Konto nöörig, em skel höm bi sin ain Giraat önmel'. Sa sen bi en Samsung-Giraat Apps, hur em en Samsung-Account fuar nöörig es sa üs uk en Kontrakt aur Daatensküül. Diaraur hen es fuar di App-Shop en hok fan di Apps, wat me dit Bidreftssysteem Android, wat tö Google jert, en Google-Konto en en Daatensküül-Kontrakt me Google nöörig. Hat es forskelig, wat höm deinstaliari of tömendst deaktiviari let. Wan em dit weet wel, da halt em di Finger leenger üp dit Symbool fan di App, en da kumt sa'n litj Menüü. Wan diar "deinstallieren" stuunt, da ken em dit wechmaaki, man aaftinoch giar bluat "deaktivieren", da bihalt em di App man di mut nönt muar dö of ombifortel. Wan Apps sa üs di Galaxy Store fan Samsung jam gaar ek deaktiviari let wel,
Digital Detox (dɪdʒ.ɪ.təl ˈdiː.tɒks) jit sa fuul üs dit Geft üt Haur en Lif fo, wat fan digitāli Giraaten en di Aarber diarme iin kemen es. Sotsiaali Natwarken sen diarfuar diar, dit Oog fan di Nüter fasttöhual. Em skriift wat, 2.000 Liren lees dit, en da kum jen of uk 20 Swaaren. Dit maaket niisgiirig, en em meent bal, dat dit nöörig es of dat dit söner di "Swaaridroogen" ek muar giar. Aaftinoch uur Mensken, dānen em gaar ek keent, nööriger üs di Naiber of di Famiilie, aurdat em jaa ön dit diari Natwark sa aur di Maaten iinig es. Sa'n Ofhengighair ken di Mensken diarfan ofhual, jaar Haur fuar di daagelk Swaarhairen en Aarbern iintöseet, en da ken em me di Tir uk kraank diarfan uur. Des ken jens en gur Fraag wiis. Wan em wat sa üs di friisk Wikipedia maaket en fortelt dit bi sotsjaali Meedien ombi, da wel em hol en Swaar haa. Di Forskel es man weđer em dit fuar di Swaar maaket of fuar hömsalev en di Saak, bi dit Wiki di Spraak en dit Projekt. Fuaral me Handhelds meent em, dat em sin "Frinjer" aural me hen nemt, aurdat ja jaa altert wat
A Drawiidisk Spriaken san en spriakfamile uun Süüdaasien, fööraal uun't süüdelk Indien an Sri Lanka. Diar hiar 27 spriaken tu, diar faan 240 miljuun minsken snaaket wurd. A wichtagst spriaken diar san Telugu, Tamil, Kannada an Malayalam. Nuurddrawiidisk, 3 spriaken, 4,3 Mio. spreegern Brahui Brahui (Bra'uidi) (2,2 Mio.) Kurukh-Malto Kurukh (Oraon, Kurka, Dhangar) (2,1 Mio.) Malto (Kumarbhag Paharia) (20.000) Madeldrawiidsik, 6 spriaken, 240.000 spreegern Parji-Gadaba Parji (100.000) Ollari (10.000) Konekor Gadaba (10.000) Kolami-Naiki Kolami (115.000) Naikri (2.000) Naiki (Chanda) Süüddrawiidisk Eegentelk Süüddrawiidisk (Süüd I), 11 spriaken, 140 Mio. spreegern Tulu-Koraga Tulu (Tallu) (2 Mio.) Koraga (15.000) (D Korra, Mudu) Tamil-Kannada Kannada-Badaga Kannada (Kanareesisk, 40 Mio.; S2 45 Mio.) Badaga (250.000) Toda-Kota Toda (600) Kota (2.000) Tamil-Kodagu Kodagu-Korumba Kodava (Kodagu, Coorgi) (120.000) Kurumba (200.000) Irula Irula (200.000) Tamil-Malayalam Tamil (66 Mio., S2 75 Mio.) Malayalam (33 Mio.) Süüdmadeldrawiidisk (Süüd II), 7 spriaken, 78 Mio. spreegern Gondi-Konda-Kui Gondi Gondi (2,6 Mio.) Konda-Kui Manda-Kui Manda-Pengo Manda (4.000) Pengo (350.000) Kui-Kuwi Kui (Kandh) (700.000) Kuwi (Khond) (300.000) Konda Konda (Konda-Dora) (15.000) Telugu Telugu (74 Mio.) Faan a drawiidisk spriaken haa man a sjauer gratsten en skraft, an arke en aanj. Jo kem aaltumaal faan't Braahmii Skraft uf. Silew ka uun drawiidisk skraften Telugu Skraft
Sucre [ˈsukre] as det hoodstääd faan Boliiwien, at regiarang sat oober uun La Paz. Uun Sucre sat at huuchst gericht, an Sucre as uk hoodstääd faan't Departamento Chuquisaca. Hör nööm hää det stääd efter di rewolutsioneer Antonio José de Sucre. Det stääd leit üüb en hööchde faan 2.808 meetern, an diar wene amanbi 237.000 minsken (Stant: 2012) Commonskategorii: Sucre – Saamlang faan bilen of filmer Wikivoyage Raisfeerer: Sucre (sjiisk) -19.05-65.266666666667Koordinaaten: 19° 3′ S, 65° 16′ W
At Tang-Dünastii (sjineesk 唐朝, Pinyin Tángcháo) wiar en sjineesk keiserdünastii faan 617/18 bit 907, kurt onerbreegen faan't Zhou-Dünastii (690-705). Diarföör lai det Sui-Dünastii (581-618) an diarefter fulagd a Fiiw Dünastiin (907-969). At Tang-Dünastii hää bal 300 juar düüret, an täält üs en huuchponkt uun a sjineesk histoore. 617-660: Apbau faan a stoot 690-705: Keiserin Wu hör tidj 705-907: Huuchponkt an deelgung Keisern faan't Tang-Dünastii: 618–626: Lǐ Yuān, 626–649: Lǐ Shìmín, 650–683 Lǐ Zhì, 684 an 705–710: Lǐ Xiǎn of Lǐ Zhé, 684–690 an 710–712: Li Dan, [690–705: Wǔ Zétiān], 710: Lǐ Chóngmào, 712-756: Lǐ Lóngjī, 756-762: Lǐ Hēng, 762-779: Lǐ Yù, 779-805: Lǐ Kuò, 805: Lǐ Sòng, 805-820: Lǐ Chún, 821-824: Lǐ Héng, 824-826: Lǐ Zhàn, 826-840: Lǐ Áng, 840-846: Lǐ Yán , 846-859: Lǐ Chén, 859-873: Lǐ Cuǐ, 873-888: Lǐ Xuān, 888-904: Lǐ Yè, 904-907: Lǐ Zhù. Commonskategorii: Tang-Dünastii – Saamlang faan bilen of filmer
Kjemken (Cerastoderma edule) sen en Slach fan Tauskeligi (Bivalvia) en hiir tö di Wukdiirten (Mollusca). Di latiinsk Noom kumt diarfan, dat em jam iit ken. Commons: Kaamken – Saamling fan Skelter en Videos Wikispecies heer en artiikel tö: Kaamken
En PIN (Personal Identification Number) es en Töhopsteling fan Talen, wat üs en Aart fan Kai tiinet, wan em iin ön en Systeem wel. Di Numer es en Aart fan Pasuurt. Bikeent es di PIN fuaral uuren, üs me di Jilautomaaten di EC-Kaarten ütdönen waar, hur di PIN töhop me di Kontodaaten üp en Magneetstrip spiikert es. Ön di Swaits jeft et uk Kontokaarten me 6 Talen. Me des Systeem ken em man ek gur ön Dütsklön reer, aurdat diar di Giraaten fuaral fuar PIN me fjuur Talen iinrocht sen. Uk bi di SIM fuar dit Mobiiltelefoon heer em PIN me 4 Talen. Di Seekerhair es sa gur üs di Mensk en dit Systeem, wat di PIN fuar höm- of höörsalev bihual skel. Diaraurhen es di Seekerhair gurter, wan di Numer leenger es: En PIN me 4 Talen let al masi Numern tö, man muar sen dit me 6 of 8 Talen diarbenen. Bi 4 Talen sen dit 10 4 = 10.000 {\displaystyle 10^{4}=10.000} Wan em trii Lop forsjuk mut, kumt em me 1 / 3.333 {\displaystyle 1/3.333} üp di rocht Numer. bi 5 Talen sen dit al 10 5 = 100.000 {\displaystyle 10^{5}=100.000} Wan em trii Lop forsjuk mut,
En Pasuurt es en Uurt of en Töhopsteling fan Talen, Bokstaawen en Teeken wat üs en Aart fan Kai tiinet, wan em iin ön en Systeem wel. Wan diar bluat Talen benen sen, da jit dit en PIN. Di Seekerhair kumt fan di Tal fan Stairen en diarfan, hurfuul forskelig Aarten fan Teeken iinseet uur. Wan em bi dit Bispöl "wiki0815" bluat litj Bokstaawen söner ä, ö en ü en söner aparti Teeken nemt, da sen dit fuar ark Stair 26 Bokstaawen. 26 4 = 456.976 {\displaystyle 26^{4}=456.976} Wan di bluat gurt of litj wiis mut, da sen dit al: 2 ∗ 26 4 = 913.952 {\displaystyle 2*26^{4}=913.952} Jit muar uur dit, wan ark Bokstaav gurt of litj wiis mut: 52 4 = 7.311.818 {\displaystyle 52^{4}=7.311.818} Diartö kum bi fjuur Talen achterön jit 10 4 = 10.000 {\displaystyle 10^{4}=10.000} Möögelkhairen, hur di Möögelkhairen fan di Bokstaawendiil me maalnomen uur: 456.976 ∗ 10.000 = 4.569.760.000.000 {\displaystyle 456.976*10.000=4.569.760.000.000} Dit sen 4 Miljārden, 569 Miljoonen en 760 Düüsend, bluat me litj Bokstaawen. Masi digitāli Systeemi twing di Nüter, en abstrakti Uurt töhop me Bokstaawen, Teeken en Talen tö nem sa üs "HsUVXcf645!Bs3A" of sawat. Diar ken em bal gaar ek achterkum, en dit
En Kai as en werktjüch, am en sloot eeben of sacht tu maagin. Miast brük wi en kai för en dör of en auto, amdat diar ei arken so ianfach iinkomt. Arke kai hää san aanj code. Det ment, a hööl of taaken san leewen ei likedenang. Ianfach kaier haa en biard mä ünlik furmen. Neier seekerhaidskaier sä bal aaltumaal likedenang ütj, an jo paase uk bal uun arke sloot, man dü könst di kai likes ei amdrei, auer a taaken ei hialandaal likedenang san. Flooksis hää'm so föl kaier aran, dat'am jo uun en kaikasje apwaaret. Kai mä biard Seekerhaidskaier Tibbe Autokai Transponder Uk bi en kompjuuter skal ei arken bi. Diaram wurd elektroonisk tugunger mä en kai ufseekert. Man det as nään metalen kai, diarför as't en paaswurd. Det brükt arken, di t.b. mä sin beenkkoord jil faan't beenkkonto haale wal. Commonskategorii: Kaier – Saamlang faan bilen of filmer
Kaamken (Cardiidae) san en famile faan Twiiskaalagen (Bivalvia) an hiar tu a Wokdiarten (Mollusca). Jo kön bal aaltumaal eden wurd. Acanthocardia – Acrosterigma – Adacna – Afrocardium – Apiocardia – Bucardium – Cardium – Cerastoderma – Ciliatocardium – Clinocardium – Corculum – Ctenocardia – Dallocardia – Didacna – Dinocardium – Europicardium – Fragum – Freneixicardia – Frigidocardium – Fulvia – Goethemia – Hippopus – Hypanis – Keenocardium – Laevicardium – Lophocardium – Lunulicardia – Lyrocardium – Maoricardium – Microcardium – Microfragum – Monodacna – Nemocardium – Papillicardium – Papyridea – Parvicardium – Pratulum – Pseudofulvia – Serripes – Trachycardium – Tridacna – Trifaricardium – Trigoniocardia – Vasticardium – Vepricardium Cerastoderma Kaamk (Cerastoderma edule) Hippopus Tridacna Commonskategorii: Kaamken – Saamlang faan bilen of filmer Wikispecies hää en artiikel tu: Kaamken Kaamken uun't World Register of Marine Species
A Swördskaalen san en famile faan Twiiskaalagen (Bivalvia) uun di stam faan a Wokdiarten (Mollusca). Afrophaxas – Cultellus – Ensiculus – Ensis – Leguminaria – Nasopharus – Neosiliqua – Novaculina – Orbicularia – Pharella – Pharus – Phaxas – Siliqua – Sinonovacula – Sinucultellus – Sinupharus Commonskategorii: Pharidae – Saamlang faan bilen of filmer Wikispecies hää en artiikel tu: Pharidae Swördskaalen uun't World Register of Marine Species
Werktjüch En Werktjüch as en rääskap, diar en minsk tu halep namt, am en werk ütjtufeeren. Saner werktjüch füng hi det ei so gud, ei so gau of goorei turocht. Miast woort en werktjüch brükt, am en hoonwerk ütjtufeeren. För ünlik hoonwerken woort do uk ünlik werktjüch brükt. Arke hoonwerker hää sin aanj hoonwerktjüch. Höömerk Taanger Seegen Werktjüchkasje Uk maskiinen hiar tu't rääskap faan en hoonwerker, jo wurd oober miast ei üs werktjüch betiakent: Böörmaskiin, kreisseeg an flooken muar. At jaft sjauer slacher faan werktjüch: Tu apbewaarin: Amern, duusen, glees Tu skebin: Wentj, koor, lastwaanj Tu auerdreegen: Toogen, röörn, kaabel Heebel, welen, aaksen Tu ferdialen Filter, traachter, wentiilen, pensel Tu bewerkin: Muskelkrääft, ial, struum Holtwerktjüügen, metalwerktjüügen, maskiinen Commonskategorii: Werktjüügen – Saamlang faan bilen of filmer
A Syngnathiformes (Sianäädeloortagen) san en order faan aparte skeeben Bianfasker (Osteichthyes). Dactylopteroidei Dactylopteridae Pegasidae Mulloidei Mullidae Callionymoidei Callionymidae Draconettidae Syngnathoidei Centriscidae Macroramphosinae Centriscinae Trompeetenfasker (Aulostomidae) Fleutenfasker (Fistulariidae) Solenostomidae Sianäädler (Syngnathidae) Commonskategorii: Syngnathiformes – Saamlang faan bilen of filmer Wikispecies hää en artiikel tu: Syngnathiformes
A Sianäädler (Syngnathidae) san en famile faan aparte skeeben Bianfasker (Osteichthyes) uun det order faan a Syngnathiformes. Acentronura – Anarchopterus – Apterygocampus – Bhanotia – Bryx – Bulbonaricus – Campichthys – Choeroichthys – Corythoichthys – Cosmocampus – Doryichthys – Doryrhamphus – Dunckerocampus – Enneacampus – Entelurus – Festucalex – Filicampus – Halicampus – Haliichthys – Heraldia – Hippichthys – Hippocampus – Histiogamphelus – Hypselognathus – Ichthyocampus – Idiotropiscis – Kaupus – Kimblaeus – Leptoichthys – Leptonotus – Lissocampus – Maroubra – Micrognathus – Microphis – Minyichthys – Mitotichthys – Nannocampus – Nerophis – Notiocampus – Penetopteryx – Phoxocampus – Phycodurus – Phyllopteryx – Pseudophallus – Pugnaso – Siokunichthys – Solegnathus – Stigmatopora – Stipecampus – Syngnathoides – Syngnathuroes – Syngnathus – Trachyrhamphus – Urocampus – Vanacampus Hippocampus Siahingst (Hippocampus hippocampus) Nerophis Letj Slaangnäädel (Nerophis ophidion) Phycodurus Phycodurus eques Phyllopterix Siadraag (Phyllopteryx taeniolatus) Commonskategorii: Sianäädler – Saamlang faan bilen of filmer Wikispecies hää en artiikel tu: Sianäädler
A Trompeetenfasker (Aulostomus) san det iansagst skööl faan Bianfasker (Osteichthyes) uun det famile Aulostomidae, an hiar sodenang tu't order faan a Sianäädeloortagen (Syngnathiformes). Jo lewe miast mad Koralen of Siagäärs. Diar jaft'at man trii slacher faan. Pasiifisk Trompeetenfask (A. chinensis) Waastatlantisk Trompeetenfask (A. maculatus) Uastatlantisk Trompeetenfask (A. strigosus) Commonskategorii: Trompeetenfasker – Saamlang faan bilen of filmer Wikispecies hää en artiikel tu: Trompeetenfasker